**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Nr...... din ..........2024**

Ca urmare a solicitării de emitere a acordului de mediu, depuse de **CONSILIUL JUDEȚEAN BRAȘOV,** cu sediul în județul Brașov, mun. Brașov, b-dul Eroilor, nr. 5, înregistrată la APM Brașov cu nr. 9870 din 25.07.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 10526 din 09.08.2023, nr. 6332 din 13.05.2024, nr. 7724 din 07.06.2024, nr. .... din .....2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 04.06.2024, că proiectul **„Modernizare DJ 130B PĂRĂU (DN1S) – GRID – PERȘANI km 3+150-4+550”,** propus a fi realizat în județul Brașov, comuna Părău, satul Grid, intravilan, str. DJ 130B, km 3+150-4+550, amplasament identificat prin extras CF nr. 102081 Părău, nr. cad. 102082, conform Certificatului de Urbanism nr. 377 din 13.07.2023, eliberat de Consiliul Județean Brașov, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa 2, pct. 13. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevazute în anexa nr. 1 sau in prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

**Amplasamentul:**

Proiectul propus trateaza aspecte legate de dezvoltare infrastructurii de transport rutier, modernizarea drumului care asigură legătura locuitorilor cu zonele dezvoltate, accesul autovehiculelor destinate situațiilor de urgență în condiții de siguranță a traficului rutier, creșterea atractivității și complexității zonei.

**SITUAȚIA EXISTENTĂ:**

Defecte şi degradări constatate la elementele principale de rezistență:

Elementul principal de rezistență a suprastructurii este o structură monolită din beton armat realizată din grinzi și placă cu console și prezintă defecte precum:

* Defecte de suprafață ale betoanelor, muchii ale grinzilor și plăcii ciobite;
* Imperfecțiuni geometrice a betonului la intradosul grinzii și plăci monolite;

Defecte şi degradări constatate la elementele de rezistenta care susţin calea:

* Beton degradat la console de trotuar;
* Culoare neuniformă, pete negre, impurități, aspect prăfuit, carbonatări, stalactite;
* Infiltrații la intradosul dalei, eflorescențe, pete de rugină;

Defecte şi degradări constatate la nivelul infrastructurilor, aparatelor de reazem, dispozitive de protecție antiseismice:

* La nivelul infrastructurilor au fost constatate următoarele defecte şi degradări :
* Imperfecțiuni geometrice la fețele văzute a infrastructurilor;
* Suprafața betoanelor prezintă distrugeri pe suprafețe mari;
* Elevațiile culeelor au betoane segregate, agregate neinglobate în pasta de ciment, culoare neuniformă, pete negre, impurități, aspect prăfuit și infiltrații;
* Beton dizlocuit din elevații;
* Beton cu aspect friabil;
* La banchetele de rezemare se constată depuneri și infiltrații;
* Eroziunea betonului.

Defecte şi degradări constatate la nivelul rampelor de acces:

La nivelul rampelor de acces s-au constatat următoarele defecte şi degradări :

* Acostamentele rampelor nu sunt amenajate;
* Lipsesc, pereurile, scările de acces și cașiurile de la capetele podului;
* Lipsesc indicatoarele cu denumirea obstacolului;
* Instalatii montate necorespunzator.

Defecte şi degradări constatate la nivelul căii:

La nivelul căii pe pod au fost constatate următoarele defecte şi degradări :

* Din punct de vedere al gabaritului (carosabil si trotuare) podul nu corespunde normelor tehnice actuale.
* Podul nu are îmbrăcăminte rutieră;
* Infiltrațiile de la intrados denotă degradarea locală a hidroizolației;
* Din lipsa de întreținere, pe pod sunt numeroase depuneri în zona trotuarelor;

Capacitatea hidraulică a podului și starea albiei în zona podului :

În zona podului se constată o coborâre a talvegului cu descoperirea rostului elevație fundație.

Identificarea utilităților din zona podului:

* Conductă gaz;
* Conducta apă.

STABILIREA STĂRII TEHNICE A PODULUI

În baza verificărilor vizuale, a determinărilor, în baza normelor şi normativelor în vigoare, privitor la structura podului se impun următoarele concluzii: podul se încadrează în clasa IV a stării tehnice (Ist=35) – STARE NESATISFACATOARE.

Conform art. 21 din "Instrucţiunile tehnice pentru stabilirea stării tehnice a unui pod" indicativ AND 522-2006 podul se află într-o STARE NESATISFĂCĂTOARE, elementele constructive sunt într-o stare avansată de degradare, fiind necesare lucrări de reabilitare, înlocuirea unor elemente.

**SITUAȚIA PROPUSĂ:**

Pentru determinarea caracteristicilor geometrice ale străzii, care să permită circulaţia vehiculelor în condiţii de siguranţă, modernizarea străzii existente se realizează în funcţie de viteza de proiectare.

**Traseul în plan**

Sectorul de drum ce face obiectul prezentului proiect are lungimea de L=1400 m.

Proiectarea traseului în plan se face respectand prevederile STAS 863/85 cu o viteza de proiectare de 30-40 km/h. Traseul este caracterizat printr-un numar de 9 de curbe cu raze relativ mici cu valori cuprinse intre 45-1000 m.

**Profilul longitudinal**

În profil longitudinal linia roșie proiectată urmărește, în principiu niveleta terenului existent.

Linia roșie a fost proiectată ținând cont de soluția tehnică abordată pentru structura rutieră, dar și de cotele impuse de construcțiile existente în amplasament.

S-au făcut corecții minime ale liniei roșii proiectate astfel încât să asigure scurgerea apelor pluviale și totodată ca necesitate a sporirii confortului și siguranței circulației.

În profil longitudinal s-a urmarit proiectarea unor declivități astfel încât descarcarea apelor să se facă cât mai repede, apele pluviale să rămână un timp cât mai scurt pe suprafața carosabilă pentru a nu avea repercursiuni negative asupra siguranței circulației și calității structurii rutiere.

Profilul în lung are racordările verticale cu raze cuprinse între 300-13500 m iar pantele longitudinale au valori cuprinse între 0.25-10.43 %.

Caracteristicile profilurilor transversale tip sunt:

• Lățime parte carosabila l=6 m;

• Bandă de încadrare l=0,25m

• Lățime acostamente consolidate l=0,75 m;

• Panta transversala pe partea carosabila 2.5 %;

• Pantă transversală acostamente 4 %;

• Rigolă carosabilă tip R3;

• Trotuoare cu lățimea de l=1,00 m.

**Terasamente**

Terenul se va degaja de corpurile străine și va fi pregatit astfel pentru lucrările ulterioare de infrastructură rutieră.

Acestea au ca scop pregătirea frontului de lucru prin umpluturi, săpături și compactări ale pământului, atât mecanizate, cât și manuale.

Inainte de execuția terasamentului (săppturp ori umplutură) se va îndepărta stratul de pământ vegetal infestat cu materiale organice, iar apoi se va executa terasamentul până la cota de fundare specificată în proiect.

După ce s-a ajuns la cota de fundare specificata în proiect, patul de fundare se va compacta până se va obține un grad Proctor la compactare de minim 97 %.

**Structură rutieră**

Structura rutieră a fost dimensionată astfel încât să se asigure rezistența complexului rutier la traficul de calcul în funcție de perioada de perspectivă aleasă și la fenomenul de îngheț-dezgheț

Structura rutieră proiectată este următoarea:

Structură rutiera nouă pe parte carosabilă și casete:

• 4 cm strat de uzură MAS 16 RUL 50/70

• 6 cm strat de legatura BAD 22.4 LRG 50/70

• 25 cm strat de fundatie din piatra sparta

• 30 cm strat de fundatie din balast

• geotextil

Structură rutiera ranforsată:

• 4 cm strat de uzura MAS 16 RUL 50/70

• 6 cm strat de legatura BAD 22.4 LRG 50/70

• Geotextil

• frezare 4 cm structura existenta

Structură acostamente:

• 15 cm piatra sparta

• 50 cm balast

• Geotextil

Structură trotuare:

• 3 cm BA8 Rul 50/70

• 10 cm beton C16/20

• 10 cm nisip

La proiectarea lucrărilor de colectare și evacuare a apelor meteorice se va ține seama de:

• cantitățile de apă meteorice ce se pot colecta în ampriza străzilor;

• cantitățile de apă provenite din scurgerile de pe versanții interceptați;

• volumele de apa în regim natural, colectate în depresiuni închise, precum și de nivelurile maxime corespunzătoare acestor volume;

• în perspectiva amenajarii drumului s-a avut în vedere ca platforma viitoare a drumului să se situeze față de nivelul terenului înconjurător, astfel încât să se asigure condițiile necesare colectării și evacuării apelor meteorice în condiții optime.

Pentru siguranţa circulaţiei vor fi dispuse indicatoare rutiere şi marcaje rutiere.

Colectarea şi evacuarea apelor se va realiza prin pantele transversale și longitudinale ale drumului care vor conduce apa spre șanțuri/rigolă carosabilă proiectate iar apoi spre podețele tubulare proiectate pentru a fi evacuată din zona drumului.

Pentru evacuarea apelor pluviale sau proiectat un numar de 4 podețe tubulare după cum urmează:

|  |  |
| --- | --- |
| **Podeț tubular Ø 500** | **4** |
| **km 3+230** | **1** |
| **L=7.00** | **1** |
| **km 3+383** | **1** |

Drumuri laterale se vor amenaja pe o distanță de 20 de m și vor avea următoarea structură rutieră:

1. Drumuri laterale neamenajate:

• 4 cm strat de uzură BA 16 RUL 50/70;

• 6 cm strat de legatura BAD 22.4 LRG 50/70;

• 15 cm strat de fundatie din piatră spartă;

• 25 cm strat de fundație din ballast;

2. Drumuri laterale amenajate:

• 4 cm strat de uzură BA 16 RUL 50/70;

• Geotextil;

• 4 cm frezare structură existent.

**Lucrări Pod km 3+880**

Pod nou cu suprastructura din beton armat ce va asigura o parte carosabila de 7,0 m și două trotuare 2,0 m (util 1,50 m), Suprastructura este alcatuită din grinzi prefabricate (L=10,0 m h=0,52 m). Infrastructurile sunt culei masive fundate indirect.

Podul din beton armat va avea o lungime totală de 14,0 cu o lumina de 9,90 m. Lăţimea totală a suprastructurii este de 11,50 m care asigură o parte carosabilă de 7,0 m, două trotuare de 2,0 m şi două lise de susţinere a parapetului pietonal de 0,25 m.

Podul va avea următoarele caracteristici:

Tipul podului:

- suprastructura :

- după schema statica: cadru dublu incastrat

- după structura de rezistenta: grinzi din beton armat precomprimat;

- după modul de execuție: grinzi prefabricate;

- infrastructura : culei cu elevația din beton armat și fundația indirectă pe piloți forați cu diametrul 108 cm.

• Lungimea totală a podului: 14,0 m;

• Lăţimea părţii carosabile: 7,0 m ;

• Lăţimea trotuarelor: 2,0;

• Lăţimea totala a podului: 0,25+2.0+7,0+2.0+0,25=11,50 m;

• Oblicitate: 700;

• Dispoziția căii pe pod în plan orizontal: pod în aliniament;

• Clasa de încărcaări utile: Conform SR EN 1991-2

**Suprastructură:**

* Grinzi cu corzi aderente tip "┴" L=10,0 m h=0,52 m, aranjate joantiv 17 bucăți în secțiune care vor conlucra la partea superioară prin intermediul unei plăci de suprabetonare din beton armat C35/45 cu armatură BST500S.

**Sistemul rutier (calea):**

* **Calea pe pod**

- Mixtură asfaltică tip MAS16m – 4+4cm;

- Beton asfaltic cilindrat tip BAP16m – 4+4cm;

- Protecție hidroizolație BA8 – 3 cm;

- Hidroizolație din membrana bituminoasă de min. 4 mm, realizat într-un singur strat.

* Parapet metalic - nivel de siguranta H4b pe pod si H4a pe rampe pe o lungime de 25.0 m pe fiecare parte;
* Parapet pietonal metalic din profile deschise zincat;
* Semnalizarea rutiera definitiva la pod si rampe de acces;

Infrastructurii (culei):

* Culeele sunt de tip masive din beton armat;
* Fundarea este indirectă pe câte trei piloți forați cu diamentrul de 1,08 și lungimea de 15,0 m;

Racordari cu terasamentele:

* Trecerea de la mediul rigid pe pod la mediu elastic pe drum se va realiza prin intermediul plăcilor de racordare L=6.00m.
* Racordarea cu terasamentele se realizează prin ziduri din beton armat;
* Se vor prevedea casiuri și scări;
* Montarea de plăcuțe cu denumirea obstacolelor;
* Efectuarea de marcaje;
* Se vor amenaja șanturi din beton în care vor descărca cașiurile și vor descărca în albie prin taluzele pereate

**Lucrări hidraulice :**

În amonte albia se va amenaja cu ziduri de sprijin din beton armat fundate direct pe o lungime de 10,0 m.

Pe zona zidurilor de sprijin albia se va perea și se vor prevedea praguri cu rol de coborâre a talvegului, două praguri cu înălțimea de 0,40 m. Amonte se va prevedea un pinten din beton și un blocaj din piatră brută.

Aval albia se va amenaja cu ziduri de sprijin pe o lungime de 30,0 m. Aval albia se va perea zona amenajată. La capatul pereului se va executa un pinten din beton și un blocaj de piatră brută. Lățimea albiei pe zona amenajată cu ziduri de sprijin va fi de min. 9,0 m.

**Lucrări de siguranţa circulaţiei**

Se vor monta indicatoarele rutiere numai cu acordul Poliției rutiere a județului.

O proiectare atentă a sistemului de semnalizare și marcaje conduce la sporirea siguranței circulației atât pe traseul studiat cât și pe drumurile cu acces la aceasta, duâand în final la sporirea fluenței traficului având în vedere faptul că traficul va crește simțitor după realizarea acestei investiții. O avertizare și o informare corectă, vizibilă, sporește confortul conducătorului auto, duce la eliminarea stresului acestuia, eliminandu-se confuziile si manevrele periculoase, în final accidentele și blocajele.

Marcajele, ca o componenta a sistemului de orientare și dirijare a vehiculelor și pietonilor, se aplică pe suprafața părții carosabile, pe borduri și alte elemente ale drumului. În funcție de locul unde se aplică și rolul pe care trebuie să-l aibă în dirijarea și orientarea circulației, s-au prevăzut mai multe tipuri de marcaje rutiere:

* longitudinale – pentru separarea sensurilor de circulație, delimitarea benzilor de circulație, reglementarea depășirilor etc.;
* transversale – pentru oprire, cedare a trecerii, traversare pietoni și bicicliști etc.;
* diverse – ghidare, spații interzise, săgeți sau inscripții etc.;
* laterale – lucrări de artă, parapete, stâlpi, copaci, borduri etc.

Sistemul de dirijare și orientare a circulației a fost completat cu semnalizarea verticală pentru care s-au prevăzut indicatoare de mai multe tipuri:

* indicatoare rutiere de avertizare;
* indicatoare rutiere de reglementare:
* indicatoare de prioritate;
* indicatoare de interzicere sau restricție;
* indicatoare de obligare.
* indicatoare rutiere de orientare și informare;
* panouri adiționale.

**Organizarea de șantier**

În incinta pentru amplasarea lucrărilor provizorii se vor amplasa următoarele:

• Parcare pentru vehicule şi utilaje;

• Rezervor apa potabilă;

• Picheţi P.S.I.;

• W.C. ecologice;

• Baracă.

In incinta destinată organizării de șantier se va nivela și se va așterne un strat de balast pe terenul pus la dispoziție de catre beneficiar unde vor fi amplasate dotarile administrative specificate mai sus.

Pentru lucrările provizorii de organizare de șantier nu este necesar a se va realiza racord de apă și energie electrică, telefoane și alte utilități cu acordul deținătorilor de rețele.

Incinta pentru organizarea de şantier se amplasează pe teren liber de sarcini, pus la dispoziție prin grija beneficiarului, pe raza UAT comuna Parău.

**Lucrări de refacere** **a amplasamentului în zona afectată de execuţia investiţiei**

În timpul lucrărilor se va asigura curăţenia în şantier. Intrarea maşinilor cu materiale şi ieşirea cu deşeuri (pământ, beton,) rezultate din activitatea şantierului se va face în condiţii de curăţenie a acestora pentru a nu afecta zona de lucru cât şi curăţenia pe porţiunile de drum recent modernizate şi asfaltate. Autocamioanele ce vor transporta deşeuri din şantier vor avea platforma de transport acoperită cu o prelată de protecţie.

Deșeurile rezultate în urma executării lucrărilor de săpături, pregătirea suprafetei, surplusul de pământ rezultat în urma săpăturilor în cadrul lucrării, va fi încărcat și transportat către alte șantiere pentru lucrări de refacere a terasamentelor.

Autocamioanele vor fi curăţite înainte de ieşirea din zonele de încărcare/descărcare. Şantierul va fi curăţat la sfârşitul fiecărei zilei de lucru.

***b) cumularea cu alte proiecte existente și/sau aprobate –*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** *nu este cazul;*

***d)*** ***cantitatea și tipurile de deșeuri generate/gestionate –***

BDeșeuri tehnologice rezultate din organizarea de

cod 16 01 03: anvelope uzate 1-2 buc/lună;

cod 17 02 01: lemn 1-2 mc/lună;

cod 17 09 04 deșeuri amestecate de materiale de construcții 15-16 to/lună;

cod 17 04 07 metale (inclusiv aliajele lor), amestecuri metalice 3-4 kg/lună;

cod 20 01 01 deșeuri de hârtie și carton 2-3 kg/lună;

cod 20 03 01 menajere 23 kg/lună;

***e) poluarea și alte efecte negative:***

**Pentru protecţia calității APELOR:**

* *sursele de poluanți pentru ape*

Pe perioada execuţiei strazilor şi a tuturor lucrărilor aferente acestora se vor folosi cantităţi însemnate de apă preluate în cisterne auto din râul din zonă. Doar în cazul în care această apă nu îndeplineşte parametrii de calitate (de ex. ape acide), se va aduce cu auto-cisterna apă de la reţeaua de alimentare din zonă.

Această apă va fi folosită la prepararea amestecurilor şi la compactarea straturilor din materiale granulare. Apa ce va fi folosită la compactarea acestor materiale fie se va evapora, fie va intra în consistenţa materialului, iar unele cantităţi se vor scurge pe marginea rampelor de acces, dar aceasta va fi convenţional curata şi nu va polua, prin infiltrarea sa, pânza freatică sau apele de suprafaţă.

Apele de suprafaţă sau subterane ar putea fi poluate de scurgerile accidentale de produse petroliere din rezervoarele camioanelor sau a utilajelor terasiere ce vor fi folosite la execuţia rampelor de acces. În acest sens, echipele de lucru vor avea în dotare truse de intervenţie rapidă ce conţin materiale tip spillsorb şi care, împrăştiate repede peste petele de ulei sau benzină reduc considerabil riscul poluării apelor de suprafaţă sau subterane.

**Pentru protecţia calității AERULUI:**

* *sursele de poluanți pentru aer, poluanți,*

Principalele surse de poluare ale aerului sunt pulberile sedimentabile şi praful rezultate din activităţile de construcţii (demolări, decopertări şi lucrări de terasamente) cât şi din activităţile de transport a deşeurilor nerecuperabile.

Pentru a evita degajarea prafului în cursul realizării acestor lucrări, se va stropi cu jet de apă sub presiune praful degajat în timpul lucrărilor de terasamente şi construcţie.

Pentru combaterea prafului, a depunerilor atmosferice şi a particulelor de cauciuc, rezultate din uzura pneurilor şi a noxelor rezultate din funcţionarea motoarelor se va stropi suprafaţa carosabilă cu o emulsie de bitum diluat cu apă în proporţie de 1/10, 0,3 l/mp.

Reducerea gradului de poluare din noxele degajate de autovehicule, se realizează prin asigurarea fluenţei circulaţiei, astfel încât noxele să nu depăşească: 0,5 % CO2; 1,0 CH4 şi 0,3 % CO. De asemenea, la lucrările de terasamente şi construcţie se va încerca utilizarea numai de autocamioane şi utilaje terasiere noi, dotate cu motoare ce îndeplinesc normele de protecţie a atmosferei aflate în vigoare (Euro III).

De asemenea, pentru reducerea poluării atmosferice cu substanţe provenite din deşeurile de construcţie prăfoase, autocamioanele care vor transporta deşeuri de şantier vor fi acoperite cu prelată de protecţie.

* *instalațiile pentru reținerea și dispersia poluanților în atmosferă*

Pentru reducerea emisiilor de poluanţi în atmosferă se propun urmatoarele măsuri:

-limitarea emisiilor de particule generate de activităţile de manevrare a maselor de pământ se va realiza prin:

- activităţi de umectare a suprafeţelor;

- acoperirea autovehiculelor transportatoare încărcate cu materiale pulverulente;

- limitarea vitezei de deplasare a vehiculelor grele pentru transportul materialelor;

- depozitarea materialelor fine în depozite închise sau zone îngrădite şi acoperite pentru a se evita dispersia acestora datorită vântului;

- organizările pentru şantierele de construcţii vor fi prevăzute cu puncte de spălare a autovehiculelor la ieşirea din şantier, stropirea drumurilor de acces pe o rază de 100 m în jurul ieşirii din şantier, etc.

- utilizarea unor echipamente şi utilaje conforme din punct de vedere tehnic cu cele mai bune tehnologii existente;

- asigurarea unui management corect al materialelor utilizate în perioada de construcţie;

- oprirea motoarelor utilajelor în perioadele în care nu sunt implicate în activitate;

- respectarea graficului de executie a lucrarilor cu luarea în considerare a conditiilor locale și a conditiilor meteorologice din zona in vederea reducerii emisiilor de pulberi in suspensie si mai ales a transportului acestora catre zonele locuite din apropiere.

Se recomandă ca vehiculele care vor tranzita zona sa aiba verificarile tehnice periodice efectuate pentru a se evita producerea de concentratii crescute in atmosfera de la gazele de esapament ale vehiculelor.

Substanțele poluante pentru atmosferă se vor încadra în valorile limită pentru **imisii** stabilite de Legea nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat în 2016.

**Protecția împotriva zgomotului și vibrațiilor**

* *sursele de zgomot și de vibrații*

Sursele de zgomot şi vibraţii în perioada execuţiei sunt cele provenite de la instalaţii, utilaje, scule şi unelte utilizate în construcţii. Pe perioada lucrărilor de construcţie se prevede asigurarea atenuării zgomotelor şi vibraţiilor exterioare SR EN ISO 717-1:2000/A1:2007. În contractul cu executantul se va prevedea executarea majorităţii lucrărilor pe timpul zilei.

De asemenea, prin refacerea cadrului ambiental prin menţinerea perdelei naturale de arbori, se va asigura protecţia împotriva zgomotului, vibraţiilor şi a pulberilor sedimentabile rezultate din trafic.

Nivelul zgomotului va respecta prevederile STAS 10009/2017-privind zgomotul ambiant.

***protecția împotriva radiațiilor***

* *sursele de radiații*

Pe amplasament nu se desfășoară activități care să genereze radiații.

**Protecția solului și a subsolului:**

* *sursele de poluanți pentru sol, subsol, ape freatice și de adâncime*

Sursele de poluare a solului, în perioada lucrărilor de execuţie le reprezintă depozitarea necorespunzătoare a deşeurilor solide provenite din activitatea de şantier (demolări, decopertări şi lucrări de terasamente), cât şi scurgerile de uleiuri şi carburanţi de la utilaje şi mijloace auto, ce se infiltrează şi în sol şi subsol.

Deşeurile solide provenite din activitatea de construcţii se vor depozita pe platforma punctului gospodăresc, ce deserveşte şantierul. Acesta va fi dotat cu platforme de depozitare a materialelor granulare dar şi a pământului ce rezultă din excavări.

Autocamioanele vor fi curăţite înainte de ieşirea din zonele de încărcare/descărcare. Şantierul va fi curăţat la sfârşitul fiecărei zilei de lucru.

Pentru eliminarea poluării accidentale a solului şi subsolului cu uleiuri şi carburanţi, executantul lucrărilor va trebui să deţină un parc auto cu revizia tehnică la zi.

Întreţinerea utilajelor şi vehiculelor folosite în activitatea de construcţie şi întreţinerea drumurilor se efectuează doar în locuri special amenajate, pentru a se evita contaminarea mediului.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** Lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.

**g) *riscurile pentru sănătatea umană:***

Se va analiza efectul proiectului în privinţa creării de noi locuri de muncă, atât în perioada de execuţie cât şi ulterior în exploatare – întreţinere.

Pe baza datelor statistice se va prezenta evoluţia demografică a zonei şi perspectivele pentru următorii ani. Cunoaşterea densităţii populaţiei totale (loc/km2) permite evaluarea ulterioară a efectelor sociale şi economice produse de lucrarea propusă. Este indicat ca structura populaţiei să fie prezentată pe clase de vârstă şi sex. De la autorităţile abilitate se vor obţine informaţii privind starea de sănătate a populaţiei, mai ales în ceea ce priveşte bolile profesionale şi cele cauzate de poluare.

Proiectul va fi analizat şi prezentat şi din punct de vedere al riscurilor ce le prezintă pentru sănătatea comunităţilor aflate atât în imediata apropiere cât şi la distanţă de drum, pe timp scurt sau o perioadă mai lungă, fie direct sau indirect. Acest aspect este corelat cu emisiile ce influenţează calitatea aerului sau a apei în detrimentul sănătăţii umane, atât în mod direct cât şi indirect, prin lanţul alimentar. De asemenea, se va evalua impactul asupra sănătăţii din cauza scurgerilor eventualei contaminări a terenurilor, a degajărilor de praf etc., a zgomotelor şi vibraţiilor rezultate din circulaţia vehiculelor.

Sectoarele de drum apartine domeniului public in intravilan. Asezarile umane sunt la o distanta de aproximativ 3 m față de axul străzii.

***2. Amplasarea proiectelor:***

***a) utilizarea actuala și aprobata a terenurilor***

Terenurile sunt situate pe teritoriul administrativ al comunei Părău , în intravilanul localității Grid, aparținând domeniului public al județului Brașov.

În temeiul reglementărilor Documentației de urbanism nr. 34090/98 faza PUG, aprobată prin Hotărârea Consiliului Județean Brașov și HCL Părău nr. 10599/12.07.2023:

* destinația: drum județean.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul;

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri-*** *nu este cazul*

***vii) zone cu densitate mare a populatiei –*** proiectul nu se desfasoara in apropierea zonelor de locuinte;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată –*** nu este cazul;

***b)* *natura impactului* -** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusa, doar pe perioada executarii lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* exploatare agregate minerale;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **intră** sub incidenţa art. 48 si **intra** sub incidenta art. 54 din Legea apelor nr.107/1996, cu modificările şi completările ulterioare.

Pentru realizarea proiectului a fost emis Avizul de gospodarire a apelor nr. ............., emis de SGA Brașov.

Se vor respecta conditiile impuse prin Avizul de gospodãrire a apelor,..............

1. Se va acorda o atenție deosebită fundării lucrărilor și respectării cotelor din documentația tehnică.

2. În perioada de execuţie a lucrărilor se vor lua toate măsurile care se impun pentru protecţia factorilor de mediu, a zonelor apropiate şi se va respecta întocmai tehnologia de execuţie prezentată în documentaţie, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice; în cazul producerii unei poluări accidentale întreaga răspundere din punct de vedere al depoluării zonei şi suportării eventualelor costuri revine beneficiarului.

3. Lucrările proiectate pe albia cursurilor de apă nu se vor executa în perioadele cu ape mari. Pe toată durata de realizare a investiției se vor solicita Administrațiilor Bazinale de Apă OLT-SGA Brasov date cu privire la prognoza debitelor şi nivelelor pe cursul de apă pe care se execută lucrări.

4. Beneficiarul, prin intermediului constructorului, are obligația să asigure scurgerea normală a apelor, pe perioada execuţiei lucrărilor.

5. Beneficiarul este obligat să asigure secțiunea optimă de scurgere a apelor, pe cheltuială proprie, în limita a două lungimi ale lucrărilor de artă în albia majoră în amonte și în limita unei lungimi a lucrărilor de artă în albia minoră în aval, pentru a respecta parametrii avizați.

6. Beneficiarul, prin intermediul constructorului, va fi pregătit permanent pentru a lua măsuri și a face lucrări de apărare la viituri a obiectivului aflat în execuție.

7. Orice avarie survenită la lucrări în timpul execuției sau exploatării acestora, datorată fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

8. Pe perioada execuției lucrărilor de investiții la acest obiectiv, se interzice extracția de nisipuri și pietrișuri din albiile cursurilor de apă, fără avizul A.B.A. Olt.

9. Materialul solid rezultat în urma lucrărilor pregătitoare va fi depozitat în afara zonei de lucru, fără a afecta amplasamentul altor lucrări ce urmează a se executa în zonă și scurgerea liberă a apelor de suprafață.

10. La terminarea lucrărilor se vor dezafecta și reda folosinței inițiale terenul ocupat cu drumurile de acces și cu platformele de lucru.

11. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

12. După executarea lucrărilor, beneficiarul prin intermediul constructorului are obligația să curețe albia cursului de apă de materialele rămase, pentru a nu obtura secțiunea de scurgere.

13. După încetarea dreptului legal de administrare temporară al beneficiarilor proiectelor, bunurile imobile reprezentând terenuri afectate aflate în administrarea A.N.”Apele Române”, inclusiv noua albie, noua linie de apărare contra inundaţiilor şi noile lucrări hidrotehnice de natura administrării exclusive a Administraţiei Naţionale ”Apele Române”, se dau în administrarea Ministerului Mediului, Apelor şi Pădurilor - Administraţia Naţională ”Apele Române”.

14. La încetarea dreptului de administrare temporară, între Ministerul Mediului, Apelor şi Pădurilor - Administraţia Naţională ”Apele Române” şi autorităţile administraţiei publice locale se încheie un protocol de colaborare în privinţa terenurilor afectate pentru desfăşurarea de activităţi de întreţinere sau reparaţii şi realizarea de investiţii, respectiv pentru a suporta din bugetele locale cheltuielile necesare acestor categorii de activităţi.

15. Beneficiarul lucrarii de investiţie, are obligaţia de a obţine celelalte avize şi acorduri necesare emiterii autorizaţiei de construire.

16. In cazul în care, pe perioada de execuţie apar elemente noi neprecizate în documentatia tehnicã de fundamentare, beneficiarul are obligaţia sa solicite aviz modificator de gospodãrire a apelor.

17. Beneficiarul are obligaţia conform Legii Apelor 107 din 1996 sã anunţe în scris la S.G.A. Braşov data începerii lucrãrilor cu cel puţin 10 zece zile înaintea începerii acestora.

18. Se interzice evacuarea de ape uzate neepurate sau insuficient epurate în acviferul freatic sau în cursuri de apã atât pe perioada executãrii construcţiei cât şi dupã punerea în funcţiune a acestora.

19. Execuţia lucrãrilor avizate nu va pune în pericol lucrãrile existente în albie şi malurile cursurilor de apã precum şi execuţia altor lucrãri hidrotehnice necesare în viitor.

20. Lucrãrile hidrotehnice afectate accidental de lucrãrile de investiţie din prezentul act, vor fi aduse la parametrii iniţiali de functionare de cãtre beneficiarul lucrãrii.

21. Pe perioada de execuţie a lucrãrilor, constructorul va permite în caz de necesitate accesul şi intervenţia pentru execuţia unor lucrãri sau acţiuni necesare în caz de inundaţii, poluari accidentale sau alte situaţii specifice cursurilor de apã. Orice avarie survenita la lucrari in timpul executiei sau exploatarii acestora, datorata viiturilor sau altor fenomene independente de activitatea de intretinere si exploatare a lucrarilor hidrotehnice, intra in sarcina beneficiarului.

22. In timpul execuţiei lucrãrilor se interzice depozitarea materialelor, a utilajelor sau a altor echipamente în albia pâraielor sau în zona podurilor. Se interzice depozitarea şi/sau aruncarea deşeurilor de orice fel pe malurile cursurilor de apã sau în albiile acestora.

23. Orice poluare accidentalã produsã de beneficiar va fi anunţatã în timp util la dispecerat S.G.A. Braşov telefon 0268/414567 şi se vor lua mãsuri operative de stopare şi eliminare a cauzelor ce au produs-o precum şi înlãturarea efectelor acesteia.

24. Se interzice depozitarea şi/sau aruncarea deşeurilor de orice fel pe malurile cursurilor de apã sau în albia acestora.

25. Conform Legii Apelor nr. 107/1996 cu modificările și completările ulterioare Art. 81, alin. (3^4), beneficiarii lucrărilor de tip traversări/subtraversări bunuri administrate de Administrația Națională ”Apele Române”, au obligativitatea plății tarifului de utilizare.

26. După finalizarea lucrărilor beneficiarul are obligația de a solicita **Autorizaţia de gospodărire a apelor**, în conformitate cu prevederile Legii Apelor nr. 107/1996 cu completările şi modificările ulterioare, in baza unei documentaţii tehnice întocmitã conform Ordinului 3147/2023 al Ministrului Mediului, Apelor și Pădurilor, privind aprobarea procedurii de emitere a autorizațiilor de gospodărire a apelor.

**Conditiile de realizare a proiectului:**

1. Se vor respecta prevederile OUG nr. 195/2005 privind Protecția Mediului aprobată cu modificări și completări ulterioare prin Legea nr. 265/2006, cu modificările și completările ulterioare;
2. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
3. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
4. Se vor respecta in integralitate, prevedereile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor.
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
8. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
9. Se va evita depozitarea necontrolata a deșeurilor rezultate;
10. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
11. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
12. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
13. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
14. În vederea menținerii calității aerului, în parametri optimi, în zona amplasamentului, se vor respecta următoarele conditii:

* se vor lua măsuri de acoperire, îngradire, închidere a stocurilor de materiale de constructie

sau deșeuri, pentru prevenirea imprastierii cauzata de vânt;

* curațarea roților vehiculelor care ies de pe șantier;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor alege trasee optime din punct de vedere al protectiei mediului, pentru deplasarea vehiculelor care transporta materialul excavat care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
6. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
7. Titularul proiectului raspunde pentru refacerea zonelor afectate de implementarea proiectului;
8. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;

• întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de şantier cu roţile autovehiculelor şi/sau caroseria murdară;

• alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;

• este interzisă amplasarea în incinta organizării de șantier a stațiilor de preparare beton, fără asigurarea sistemului de preepurare ape uzate tehnologice și a sistemului de protecție a atmosferei împotriva poluării cu pulberi;

• Nivelul de zgomot se va încadra în limitele impuse de SR 10.009/2017;

• Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare.

În conformitate cu prevederile OUG nr. 195/2005 privind Protectia Mediului aprobată cu modificări și completări ulterioare, prin Legea nr. 265/2006 cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării».

Conform art. 21, alin.(4) din OUG. 195/2005 *privind protectia mediului,* aprobată cu modificări și completări prin Legea nr. 265/2006, cu modificările și completările ulterioare ”**răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului** **proiectului**”.

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

- art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

Pentru legalitatea si autenticitatea documentelor depuse la dosar se face raspunzator titularul proiectului.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Prezenta decizie este valabilă pe toată perioada de realizare a proiectului, iar in situatia cand intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A. ȘEF BIROU C.F.M.**

**Liliana Cristina COPACEA Daniel BORDEI**

**ÎNTOCMIT: ÎNTOCMIT:**

**consilier Gabriela COJOCARU consilier Iulia ENE**